ITC ดีดกลับ 3% เก็งแผนตีตลาดจีน-ยุโรป หนุนผลงานโตแกร่ง
ITC ดีดกลับ 3% ราคาแตะ 31 บ. คาดนักลงทุนเข้าซื้อเก็งกำไร หลังเดินหน้าตั้ง 2 บริษัทย่อยในต่างประเทศ หวังขยายตลาดจีน-ยุโรป หนุนผลงานโตแกร่ง
ITC ดีดกลับ 3% คาดนักลงทุนเข้าซื้อเก็งกำไร หลังเดินหน้าตั้ง 2 บริษัทย่อยในต่างประเทศ หวังขยายตลาดจีน-ยุโรป หนุนผลงานโตแกร่ง
16 ธ.ค. 2565

ผู้สื่อข่าวรายงานว่า วันนี้ (16 ธ.ค.65) ราคาหุ้น บริษัท ไอ-เทล คอร์ปอเรชั่น จำกัด (มหาชน) หรือ ITC ล่าสุด ณ เวลา 15:08 น. อยู่ที่ระดับ 31 บาท บวก 1 บาท หรือ 3.33% สูงสุดที่ระดับ 31.25 บาท ต่ำสุดที่ระดับ 29.50 บาท ด้วยมูลค่าซื้อขาย 176.19 ล้านบาท

ทั้งนี้ ราคาหุ้นปรับตัวขึ้น หลังที่ประชุมคณะกรรมการของ ITC เมื่อวันที่ 15 ธ.ค.65 ได้มีมติอนุมัติการจัดตั้งบริษัทย่อย 2 แห่งใหม่ในประเทศจีนและประเทศเนเธอร์แลนด์ ประกอบด้วย 1.บริษัท ไอ-เทล (เชียงไฮ้) จำกัด (i-Tail (Shanghai) Co., Ltd.)  เพื่อขยายธุรกิจผลิตภัณฑ์อาหารสัตว์และสินค้าเกี่ยวกับสัตว์เลี้ยงสู่ตลาดจีน และ 2.บริษัท i-Tail Europe B.V. เป็นบริษัทจัดตั้งขึ้นใหม่ภายใต้กฎหมายเนเธอร์แลนด์ มีวัตถุประสงค์เพื่อขยายธุรกิจผลิตภัณฑ์อาหารสัตว์และสินค้าเกี่ยวกับสัตว์เลี้ยงสู่ตลาดในทวีปยุโรป โดยเฉพาะตลาดในสหราชอาณาจักร ประเทศเยอรมัน ประเทศฝรั่งเศส และประเทศเนเธอร์แลนด์